CELEX: 32015D1131
Language: da
Date: 2015-07-10 00:00:00
Title: Kommissionens gennemførelsesafgørelse (EU) 2015/1131 af 10. juli 2015 om ændring af gennemførelsesafgørelse 2013/505/EU om godkendelse af den foreløbige foranstaltning truffet af Den Franske Republik i henhold til artikel 129 i Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) for at begrænse anvendelsen af ammoniumsalte i isoleringsmateriale af cellulosevat (meddelt under nummer C(2015) 4470) (EØS-relevant tekst)

11.7.2015   
            
            
               DA
            
            
               Den Europæiske Unions Tidende
            
            
               L 184/20
            
         KOMMISSIONENS GENNEMFØRELSESAFGØRELSE (EU) 2015/1131
   af 10. juli 2015
   om ændring af gennemførelsesafgørelse 2013/505/EU om godkendelse af den foreløbige foranstaltning truffet af Den Franske Republik i henhold til artikel 129 i Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) for at begrænse anvendelsen af ammoniumsalte i isoleringsmateriale af cellulosevat
   
      
         (meddelt under nummer C(2015) 4470)
      
   
   (Kun den franske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (1), særlig artikel 129, stk. 2, og
   ud fra følgende betragtninger:
   
               (1)
            
            
               Den 14. oktober 2013 vedtog Kommissionen gennemførelsesafgørelse 2013/505/EU (2) (»afgørelsen«) om godkendelse af den foreløbige foranstaltning truffet af Den Franske Republik i overensstemmelse med artikel 129 i forordning (EF) nr. 1907/2006 med henblik på at begrænse anvendelsen af ammoniumsalte i isoleringsmateriale af cellulosevat.
            
         
               (2)
            
            
               I henhold til afgørelsens artikel 1, stk. 1, er den foreløbige foranstaltning godkendt i en periode på 21 måneder fra den 15. oktober 2013, som slutter den 14. juli 2015.
            
         
               (3)
            
            
               Formålet med perioden på 21 måneder var at give tilstrækkelig tid til senest 3 måneder efter afgørelsen at afslutte den begrænsningsprocedure, som Den Franske Republik i henhold til artikel 129, stk. 3, i forordning (EF) nr. 1907/2006 er forpligtet til at indlede ved at forelægge et dossier for Det Europæiske Kemikalieagentur i overensstemmelse med forordningens bilag XV. I afgørelsen fastsættes det, at godkendelsen udløber inden afslutningen af perioden på 21 måneder, såfremt begrænsningsproceduren er indgået tidligere.
            
         
               (4)
            
            
               Som følge af uforudsete vanskeligheder i forbindelse med kontrollen af dossieret i overensstemmelse med artikel 69, stk. 4, i forordning (EF) nr. 1907/2006, er begrænsningsproceduren blevet forsinket og vil formentlig ikke blive afsluttet førend foråret 2016.
            
         
               (5)
            
            
               Begrundelserne for at godkende den midlertidige foranstaltning forbliver uændret.
            
         
               (6)
            
            
               For at undgå den retsusikkerhed, der ville opstå som følge af udløbet af godkendelsen af den franske midlertidige foranstaltning inden afslutningen af begrænsningsproceduren, er det nødvendigt at forlænge den periode, i hvilken den midlertidige foranstaltning er tilladt.
            
         
               (7)
            
            
               Denne afgørelse er i overensstemmelse med udtalelse fra REACH-Udvalget —
            
         VEDTAGET DENNE AFGØRELSE:
   Artikel 1
   I artikel 1, stk. 1, i gennemførelsesafgørelse 2013/505/EU ændres »21 måneder« til »36 måneder«.
   Artikel 2
   Denne afgørelse får virkning fra den 13. juli 2015.
   Artikel 3
   Denne afgørelse er rettet til Den Franske Republik.
   
      Udfærdiget i Bruxelles, den 10. juli 2015.
      
         
            På Kommissionens vegne
         
         Elżbieta BIEŃKOWSKA
         
            Medlem af Kommissionen
         
      
   
   
      (1)  EUT L 396 af 30.12.2006, s. 1.
   
      (2)  Kommissionens gennemførelsesafgørelse 2013/505/EU af 14. oktober 2013 om godkendelse af den foreløbige foranstaltning truffet af Den Franske Republik i henhold til artikel 129 i Europa-Parlamentets og Rådets forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) for at begrænse anvendelsen af ammoniumsalte i isoleringsmateriale af cellulosevat (EUT L 275 af 16.10.2013, s. 52).